AksaraLLM/aksara-bahasa-daerah-v1 huggingface dataset:
Monumen Bandung Lautan Api ingkang manggon ing Bandung punika dados monumén ingkang paling nginggil ingkang manggèn wonten ing Bandung. Monumèn punika wonten ing kawasan Tegallega. Monumen punika nginggilipun 5,4 m. Ginanipun punika kanggé mengeti prastawa pembumihangusan Bandung Kidul ingkang dipunpimpin kaliyan Muhammad Toha.
Nalika tanggal 25 November 1945. Kajawi ngadhepi serangan mungsuh, rakyat ugi kedah ngadhepi bena saking Kali Cikapundung. Kathah kurban amargi bencana punika. Kaanan punika dipunmanfaataken kaliyan penjajah kanggé nyerang rakyat Indonésia.
Pembumihangusan Bandung punika dados pilihan amargi kakuwatan TRI sampun boten kiyat nglawan kakuwatan mungsuh ingkang ageng. Sasampunipun punika, TRI lajeng nindakaken perlawanan kanthi cara gerilya saking sanjabaning kutha Bandung. Prastawa punika nuwuhaké lagu kanthi irah-irahan “Halo-Halo Bandung” ingkang ndadosaken rakyat Indonésia gadhah semangat kanggé ngusir penjajah.
Bandung Lautan Api utawi ingkang misuwur kanthi jeneng BLA utawi monumen BLA ing Lapangan Tegallega Kutha Bandung. Kajawi punika wonten ugi stilasi ingkang cacahipun sedasa ingkang dados jejak prastawa sajarah ing kutha Bandung.
Nalika taun 1997, Bandung Heritage ngawontenaken kerja bareng kaliyan American Express Foundation (AEF) yasa salah sedasa stilasi ingkang nggabaraken jejak BLA. Kanthi beya 30.000 dolar AS, sepuluh stilasi kang didésain kaliyan Sunaryo punika dipunyasa sumebar ing kitha Bandung.

Cathetan suku 

Monumen ing Indonesia
Gréja Katedral Jakarta punika gréja kanthi gaya neo-gotik. Gréja punika dipunkepyakaken nalika tanggal 21 April 1901. Gréja punika dados gréja Katedral wonten Jakarta ngantos sapunika.

Kathah prastawa kang wonten ing gréja kang umurupun sampun langkung 100 taun punika. Nalika taun 1924 ingkang sepisanan salah satunggaling Biskop dipuntahbisaken wonten ing Gréja Katedral. Biskop punika namanipun Mgr A. Van Velsen SJ. Taun salajengipun wonten prastawa inggih punika sidhang ingkang sepisanan Majelis Wali-wali Gréja ing Indonésia ingkang dipunwontenaken ing Pastoran Katedral. Kardinal Agaginian, salah satunggaling Armenia ingkang tindak Jakarta nalika taun 1959 saha dipuntampa kaliyan Gréja saha pimpinan Nagara RI.

Nalika taun 1963 nganti 1965 para Biskop Indonésia ndhèrèk wonten ing konsili Vatikan II. Kagiyatan punika mbeta kathah owah-owahan dhumateng pastoral saha liturgi Gréja. Nalika para Biskop taksih wonten ing Roma, ing Jakarta wonten prastawa G30S PKI, saéngga Katedral prelu dipunjagi kaliyan para Nèm-nèman Katulik saha bala.

Nalika taun 2002, gréja Katedral dipunresiki saha dipuncet malih amargi kathah lumut ingkang tuwuh wonten ing tèmbok gréja. Nalika gedhong sepisanan dipunyasa para pejabat genie (wadyabala zeni) ing wekdal puniku nyebataken manawi gedhong punika kiyat sanget amargi struktur gedhong saha matérial ingkang saé sanget. Gedhung gréja punika dipunyasa kanthi béya 628.000 gulden saha dipunrancang déning P.A Dijkmans. Ing gréja puniki wonten menara ingkang cacahipun tiga. Inggih punika menara Angelus Dei, Benteng Daud, saha Menara Gading.

Cathetan suku 

Katedral ing Indonesia
Artikel mawa basa krama
Kebon Raja Bandung manggèn wonten Jalan Tamansari Kutha Bandung. Kebon ratu punika dados panggénan ingkang dipunremeni para warga kutha Bandung nalika nembé liburan ing akir minggu utawi liburan sekolah saha cuti sesarengan.
Para warga ingkang liburan wonten ing Kebon Binatang Bandung punika asalipun saking kutha Bandung saha kutha-kutha sanès ing sakupengipun kutha Bandung. Kutha punika kados ta kutha Cianjur, Sumedang, Priangan saha laladan-laladan sanèsipun.
Para warga punika rata-rata piknik wonten Kebon Raja Bandung kanthi rombongan saha wonten ingkang ngginakaken kendaraan pribadi.
Para pengunjung sangsaya kathah nalika dinten liburan ingkang dangu menapa déné liburan dinten ing dinten-dinten kecepit. Manawi badhé mlebet Kebon Binatang Bandung punika kedah tumbas tikèt ingkang reginipun 12.000 rupiyah saben tiyang. Para pengunjung punika liburan kaliyan kulawarga sinambi ngematna para satwa ing kebon binatang.
Wonten Kebon Binatang Bandung dumunung kathah satwa, cacahipun kirang langkung 220-an jinis satwa. Kéwan ingkang dados faforit kados ta onta, gajah saha macan.
Kebon Binatang Bandung dipunyasa nalika taun 1933. Kebon binatang Bandung punika asil penggabungan 2 kebon binatang inggih punika saking Cimindi saha Dago ndhuwur. Kebon binatang punika dipunrancang kaliyan Dr. W. Treffers.
Kebon binatang punika misuwur kanthi nama Derenten utawi wonten basa Sunda dierentuin ingkang tegesipun kebon binatang. Kebon binatang punika dipunyasa kaliyan Bandung Zoological Park (BZP) ingkang nalika samanten dipunpelopori kaliyan Direktur Bank Dennis ingkang anami Hoogland. Pengesahanipun dipunbiyantu kaliyan Gubernur Jéndral Indhiya Nèderlan lajeng dipuncathet dados kaputusan 12 April 1933 No 32.

Cathetan suku 

Panggènan Wisata ing Bandung
Kebon Raja ing Indonésia
Kebon Raja Ragunan (basa Indonésia:Kebun Binatang Ragunan) punika salah setunggaling kebon raja ingkang panggènipun wonten ing tlatah Ragunan, Pasar Minggu, Jakarta Kidul, Indonésia. Kebon raja Ragunan punika wiyaripun kirang langkung 140 hektar. Kebon binatang Ragunan punika dipundamel nalika taun 1864. Wonten ing kebon raja punika kathah koleksi kéwan-kéwan. Kéwan-kéwan punika kados ta unggas (manuk pelikan, merak, garudha, saha sanès-sanèsipun), primata (kethèk, bekantan, saha sanès-sanèsipun), jinis-jinis ula, beruang madu, gajah, rusa, unta, jaran nil, banteng, lawa. Kajawi punika ugi wonten macan, macan putih, singa, baya, bruwang. Kajawi kathah koleksi kéwan-kéwan wonten kebon raja Ragunaan punika ugi wonten panggènan kanggé dolanan laré-laré.
Saben taun, cacahipun pengunjung sangsaya mindhak. Nalika taun 2003, cacahipun tiyang ingkang rekréasi wonten ing kebon raja punika 3.121.677 tiyang. Nalika liburan sasi Juli taun 2004, sajeroning satunggal wulan cacahé wong kang rekreasi ngantis 334.782 tiyang.
Wiwitanipun, kebon raja punika manggèn wonten ing areal ingkang wiyaripun 10 Ha kagunganipun salah setunggaling pelukis pribumi ingkang misuwur kanthi asma Raden Saleh. Panggènipun wonten ing punjering kitha Jakarta inggih punika wonten pusat kesenian jakarta Taman Ismail Marzuki Cikini. Taun 1864 Kebun Binatang punika dipunkelola kaliyan perhimpunan Penyayang Flora saha Fauna ing Jakarta (Culturule Vereniging Planten en Direntuin at Batavia). Sasampunipun revolusi taun 1949 dipun-gantos dados Kebon Raja Cikini.
Pamaréntah DKI Jakarta banjur mindhah wonten ing areal ingkang langkung wiyar inggih punika wonten ing Ragunan Jakarta Selatan. Kebon raja punika banjur dipunwastani Taman Margasatwa Jakarta saha langkung misuwur kanthi nama Kebun Binatang Ragunan.

Cathetan suku 

Papan wisata ing Jakarta
Kebon Raja Surabaya utawi ingkang biyasa dipunwastani Kebon Binatang Surabaya (KBS) punika satunggiling kebon raja ingkang manggèn wonten ing Surabaya sisih Kidul. Kebon Raja punika kalebet salah satunggaling kebon raja ingkang misuwur ing Indonésia. Kebon Raja punika manggèn wonten ing Jalan Setail No. 1 Surabaya. KBS gadhah kathah kéwan tropis. Kajawi punika ugi wonten Akuarium, karantina toxidemi saha ruang nokturama (kéwan saba ndalu). Kebon Raja Surabaya punika kebon Raja ingkang paling wiyar ing Asia Kidul-wétan. Wonten ing kebon raja punika dumunung kirang langkung 300 spésies satwa ingkang bènten-bènten, saha wonten kéwan ingkang cacahipun kirang langkung 4300. Ing kebon raja punika ugi wonten satwa langka Indonésia utawi satwa langka ing donya kados ta jinis Mamalia, Aves, Reptilia, Pisces.

Kebon Raja Surabaya punika kalebet panggènan wisata ingkang ngremenaken amargi panggènanipun ingkang wonten ing satengahing kitha Surabaya.
Kebon Raja Surabaya miturut SK Gubernur Jéndral Walanda tanggal 31 Agustus 1916 No. 40, dipunwastani kanthi nama “Soerabaiasche Planten-en Dierentuin” (Kebun Botani lan Kéwan Surabaya). Kebon punika kawujud amargi jasanipun salah satunggaling jurnalis ingkang namanipun H.F.K. Kommer ingkang gadhah hobi ngoleksi kéwan. Nalika taun 1916 panggénan Kebon Binatang Surabaya ingkang sepisanan wonten ing Kaliondo. Salajengipun nalika tanggal 28 September 1917 pindhah wonten ing jalan Groedo. Nalika taun 1920 pindhah ing laladan Darmo kanggé areal kebon binatang ingkang énggal kanthi jasa OOST-JAVA STOOMTRAM MAATSCHAPPIJ utawi Maskapé Kereta Api ingkang ngusahaaken panggènan ingkang wiyaripun 30.500 m2.

Cathetan suku 

Surabaya
Papan wisata ing Kutha Surabaya
Anéuploid ya iku mutasi kromosom kang ora nglibatna owah-owahan ing kabéh génom, nanging mung kadadéan ing salah siji kromosom saka génom. Ing prosés pembelahan sél, kadhang kadadéan pisah kang ora dadi (nondisjunction). Ora suksés pisah iku bisa kadadéan ing prosés méiosis ya iku ing prosés anafase. Nondisjunction ing méiosis I iku bisa ditandhani karo pérangan sarimbit kromosom kang homolog ora owah kanggo misah kaya kang normal kadadéan ing prosés méiosis. Nondisjunction iku uga bisa kadadéan ing méiosis II, uga ing anafase ing pasangan kromatid.
Tatanan kromosom awak iku normalé 2n, nanging amarga mutasi, tatanan kromosom iku dadi owah. Ing kasus anéuploid iku kadadéan pangurangan lan panambahan kromosom.

Jinisé Anéuploid 
 Monosomi: organisme kang kakurangan kromosom siji, rumusé ya iku 2n-1.
 Trisomi: organisme kang kaluwihan kromosom siji, rumusé ya iku 2n+1.
 nulisomi: organisme kang kakurangan kromosom siji, rumusé ya iku 2n-2.
 tétrasomi: organisme kang kaluwihan kromosom siji, rumusé ya iku 2n+2.
Anéuploid iku bisa kadadéan amarga prakara-prakara ing ngisor iki:
 ing fase méiosis I, salah siji kromatid iku ana kang ora ngraket ing gelendhong dadi ana kang gunggung kromosomé iku kakurangan lan ana kang kaluwihan.
 anané disjunction.

Cathetan suku 

Biologi
Mutasi
Rustriningsih () inggih punika Wakil Gubernur Jawa Tengah periodhé 2008-2013. Sadèrèngipun dados wakil gubernur, panjenenganipun dados Bupati Kebumen periodhé 2000-2005 lan 2005-2010, nanging boten saged purna amargi panjenenganipun kapilih dados wakil gubernur minangka wakilipun Bibit Waluyo wonten ing pamilian Gubernur lan Wakil Gubernur Jawa Tengah.

Rustriningsih kawentar minangka pamimpin tlatah ingkang suksés. Awit kapilih minangka Bupati Kebumen, panjenenganipun tansah konsistén kaliyan tekadipun mbrasta korupsi, kolusi, lan népotisme. Panjenenganipun sarwa prasaja lan tansah nengenaken éfisiensi. Panjenenganipun kalebet lulusan Master ngèlmu pulitik saking Universitas Gadjah Mada, Yogyakarta.

Pendidikan 
Rustriningsih lulus saking SD Negeri Wonokriyo I Gombong, Kebumen ing taun 1979. Salajengipun nglajengaken dhateng SMP Negeri 2 Gombong lan lulus taun 1982. Panjenenganipun nglajengaken sekolahipun ing SMA Negeri Gombong lan lulus taun 1985. Sasampunipun lulus SMA, panjenenganipun kuliyah mendhet Ilmu Administrasi, Fisipol ing Universitas Jenderal Soedirman Purwokerto lan lulus taun 1991. Panjenenganipun lajeng mendhet kuliyah S2 Ilmu Administrasi Nagara, Fisipol ing Universitas Gadjah Mada lan lulus taun 2002.<ref name="internet2">[http://bibitrustri.blogdetik.com/profil-rustriningsih/ 'Profil Rustriningsih]  dipunundhuh tanggal 18 September 2011)</ref>

 Bebingah 
Rustriningsih sampun kathah nampi bebingah, ing antawisipun inggih punika “Certificate of Out Standing Women in Local Government lan Recognition United Nations Economic and Social Commission for Asia and The Pacific”'' saking lembaga internasional ingkang nggatékaken bab papréntahan tlatah. Panjenenganipun ugi naté pikantuk bebingah saking KWARNAS, Prèsidhén Républik Indonésia, mantri kelautan lan perikanan, MURI, mantri nagara pemberdayaan perempuan, pamaréntah Swèdhen, Koran Suara Merdeka, lan AJI (Aliansi Jurnalistik Independen).

Cathetan suku

Pranala njawi 
Rustriningsih

Artikel mawa basa krama
Alumni Universitas Gadjah Mada
Alumni Universitas Jenderal Soedirman
Tokoh saking Kebumen
Jenderal TNI (Purn.) Ryamizard Ryacudu (). adalah Mantri Pertahanan Republik Indonesia pada Kabinet Kerja yang menjabat sejak 27 Oktober 2014, Tilas pangarsanipun Tamtama Nasional Nasional Angkatan Dharat, panjenenganipun ugi tilas Pangkostrad ingkang naté dipuncalonaken dados présidhèn Megawati Soekarnoputri dados Panglima Tentara Nasional Indonesia (TNI). Ryamizard Ryacudu punika lulusan Akadhemi Angkatan Bersenjata Républik Indonésia (Akabri) taun 1973. Ryamizard Ryacudu punika dados mantu tilas Wakil Présidhén Try Sutrisno. Ryamizard Ryacudu miyos lan ageng saking kulawargi tamtama. Ramanipun ingkang namanipun Ryacudu (almarhum), inggih punika satunggalipun Brigadir Jéndral TNI purnawirawan ingkang nalika taksih aktif dhines dados tiyang kapitadosanipun Présidhén Soekarno.

Ryamizard Ryacudu ingkang tilas Pangdam Jaya punika gadhah garwa ingkang namanipun Nora Trystiana, putrinipun Jenderal TNI Try Sutrisno tilas Wakil Présidhèn Indonésia. Kagungan putra cacah tiga, Ryano Patriot, Dwinanda Patriot, lan Tryananda Patriot.

Karier Ryamizard Ryacudu ing jagad militèr ing antawisipun: Komandan Brigade Infanteri 17 Kostrad, Aspos Kasdam VII/Wirabuana, Kepala Staf Divif 2/Kostrad, Kasdam II/Sriwijaya, Panglima divisi 2/Kostrad, Kepala Staf Kostrad, Panglima Kodam V/Brawijaya (1999), Pangdam Jaya (1999-2000), Pangkostrad (Agustus 2000-2002), lan Kepala Staf Angkatan Darat (KSAD) ing taun (2002-2005).

Karier militèr 
Ing ngisor kababar kanthi kaurut kalungguhan panjenengané Ryamizard:
 Komandan Peleton Kodam XII/Tanjung Pura (15 November 1976)
 Komandan Kompi Pelajar, Komando Pendidikan (Dodik), Kodam XII/Tanjung Pura
 Komandan Kompi Secaba, Dodik, Kodam XII/Tanjungpura (28 Dhésèmber 1977)
 Komandan Batalyon infanteri 641 dan 642, Kodam XII/Tanjungpura (22 Juli 1980)
 Kepala Seksi-2/Operasi Yonif 641 (18 Januari 1982)
 Kepala Seksi Operasi Brigif Linud 17 Kujang I (1 Januari 1987)
 Wakil Komandan Yonif Linud 305/Tengkorak (1 Juli 1988)
 Komandan Yonif Linud 305/Tengkorak (1 Juni 1990)
 Kepala Staf Brigif Linud 17/Kujang I Kostrad
 Komandan Brigif Linud 17/Kujang I Kostrad (1 Juni 1994)
 Asisten Operasi Kodam VII/Wirabuana (1 April 1995)
 Komandan Kontingen Garuda XII-B ka Kamboja (1992)
 Komandan Sektor 5 Barat, dipercayaake déning wadyabala PBB ing Kamboja (UNTAC)
 Komandan Komando resort militèr 044/Garuda Dempo, Kodam II/Sriwijaya (1 September 1995)
 Kepala Staf Divif 2/Kostrad (1 Agustus 1996)
 Kepala Staf Kodam II/Sriwijaya, ngerangkep sminangka dadi Wakil Ketua Tim Pengamanan Hutan Terpadu (15 Juli 1997)
 Panglima Divif 2/Kostrad (15 Maret 1998)
 Kepala Staf Kostrad (15 Juni 1998)
 Pangdam V/Brawijaya (14 Januari 1999–4 November 1999)
 Pangdam Jaya/Jayakarta (4 November 1999–1 Agustus 2000)
 Pangkostrad (1 Agustus 2000–4 Juni 2002)
 Kepala Staf Angkatan Darat (4 Juni 2002–5 Fèbruari 2005)

Cathetan suku

Pranala njawi 
Jendral Purn. H Ryamizard Ryacudu 

Artikel mawa basa krama
Tokoh Indonésia
Lair 1950
Inspektur Jéndral Pulisi Drs. H. Anton Bachrul Alam, S.H. () inggih punika Pangarsanipun Divisi (Kadiv) Humas Mabes Polri. Panjenenganipun misuwur minangka anggota Polri ingkang kalem, tansah utawi remen mésem lan boten émosional. Panjenenganipun ugi misuwur minangka pulitisi ingkang réligius, remen salat pas kaliyan wekdalipun. Panjenenganipun punika tilas Kapolda Jawa Wétan lan Kalimantan Kidul. Panjenenganipun kawentar minangka salah satunggalipun pangarsa pulisi ingkang tansah nengenaken minggahipun kualitas agami tumrap sadaya anggotanipun. Salah satunggalipun inggih punika pitutur supados nganggé jilbab tumrap anggota polwan lan khatam Al-Qur'an ing Polda Jawa Wétan.

Anton Bachrul Alam kalebet salah satunggalipun anggota pulisi ingkang pinunjul tinimbang kanca-kancanipun satunggal angkatan ing Akpol 1980. Namanipun wiwit kawentar nalika dados Kabid Humas Polda Metro Jaya. Lajeng pinitados minangka Kapolwil Bogor lan Kapolda Riau. Suksès nglaksanakaken tugasipun, Anton Bachrul Alam lajeng pinitados minangka Wakadiv Humas Polri ngantos pungkasanipun dados Kapolda Kalimantan Kidul lan Jawa Wétan. Lajeng Anton Bachrul Alam pinitados minangka Kepala Divisi Humas Polri.

Cathetan suku

Pranala njawi 
Irjen Pol Anton Bachrul Alam Jenderal Religius 

Artikel mawa basa krama
Tokoh Indonésia
Faisal bin 'Abd al 'Aziz Al Sa'ud (1906-25 Maret 1975) (basa Arab: فيصل بن عبدالعزيز آل سعود) ya iku Raja Arab Saudi kang njabat wiwit taun 1964 nganti tekan taun 1975.
Raja Faisal lair ana ing Riyadh lan anak nomer papat saka Raja Abdul Aziz Al Saud. Raja Faisal mrentah sekumpulan laskar lan sukses menang pertempuran ing Hijaz. Amarga saka iku, dhèwèké dilantik dadi Gubernur Hijaz ana ing taun sawisé. Sawisé Arab Saudi didegake, dhèwèké diwènèhi kalungguhan Mantri Luar Negeri Arab Saudi nalika taun 1932.
Sawisé resolusi PBB ngenani pemecahan Palestina lan ngadegaké Israèl, Pangeran Faisal (durung dadi ratu) ndesek bapaké kanggo mutusaké gayutan karo Amérika Sarékat, nanging desekane iku ditolak. Sawisé ana skandal keuangan Raja Saud, Pangeran Faisal dilantik dadi pamaréntah sawatara. Nalika tanggal 2 November 1964, dhèwèké dilantik dadi ratu sawisé Raja Saud diusir saka Arab Saudi menyang Yunani.
Raja Faisal nindakaké akèh reformasi nalika njabat dadi ratu, ing antarané ya iku ngolahake bocah wadon kanggo sekolah, télévisi, lsp.. Usahane iku éntuk tantangan saka akèh pihak amarga prakara-prakara iki dianggep bertentangan karo Islam. Dhèwèké banjur ngrasa kuciwa banget nalika Israèl menang Perang Enem dina kang kadadéan nalika taun 1967.
Nalika taun 1973, Raja Faisal miwiti sawijining program kang duwé ancas kanggo majukake kakuwatan wadya Arab Saudi. Nalika tanggal 17 Oktober 1973, dhèwèké ngèndegaké ekspor lenga Arab Saudi menyang nagara Amérika Sarékat kang njalari rega lenga ana ing Amérika Sarékat mundhak dhuwur banget. Perkara iki dilakokake kanggo ndesek Amérika Sarékat kanggo neken Israèl supaya metu saka wewengkon Palestina.

Cathetan suku 

Raja Arab Saudi
Arab Saudi
Lair 1906
Khalid bin 'Abd al 'Aziz Al Su'ud (1912 - 13 Juni 1982) (basa Arab: خالد بن عبد العزيز) ya iku Raja Arab Saudi sawisé prastawa dipatenine Raja Faisal ya iku nalika taun 1975 nganti tekan dhèwèké mati taun 1982.
Khalid dilantik dadi Putra Makutha nalika taun 1965 sawisé kakang kandunge Muhammad bin Abdul Aziz Al Su'ud nolak kanggo didadikake raja. Dhèwèké ora duwé minat marang babagan pulitik lan menehake kakuwasn papréntahan marang adhe tirine kang jenenge Putra Makutha Fahd.
Kanggo mengeti penyusunan manèh Majelis Mantri-Mantri ya iku nalika taun 1975, Raja Khalid banjur ngangkat Putra Makutha Fahd dadi Wakil Nayakotama. Nalika ana ing taun 1976, Raja Khalid kapeksa kanggo lunga menyang Amérikah Sarékat kanggo golèk usada penyakit jantung kang diana ing awake. Raja Khalid nakokake sawijining prakara menyang Présidhèn Jimmy Carter, Présidhèn Amérikah Sarékat nalika iku kanggo ngedol pesawat pejuang marang Arab Saudi kang digunakaké kanggo mbrantas kagiyatan kuminis kang ana ing kana. Pengantaran pisanan enebelas wujud peasawat pejuang F-15 ana ing sangisore perjanjian karo Présidhèn Carter kang kadadéan nalika taun 1982. Sapérangan pemerhati saka njaba nganggep senjata tradhisional lan kang wis suwé ora cocog manèh kanggo digunakaké ana ing Arab Saudi. Panemu iki kanyata bener nalika sakurang-kurange ana 500 teroris kang nawan Masjidil Karam ana ing Kutha Mekah nalika tanggal 20 November 1979. Dhèwèké nggawe putusan kanggo ngawa lumebu buruh asing menyang nagara kanggo mbantu pembangunan nagara. Raja Khalid mati amarga serangan jantung. dhèwèké diganteni déning Putera Makutha Fahd.

Cathetan suku 

Raja Arab Saudi
Arab Saudi
Lair 1913
Saud ibn ’Abd al ’Aziz Al Su’ud () ya iku Raja Arab Saudi saka taun 1953 nganti tekan 2 November 1964.

Lair 1902
Golden Fish ( 황금물고기 / Hwanggeum Mulgoki), iku sawijining filem sèri drama Koréa sing dumadi saka 133 épisodhe. Film drama iki ing Indonésia ditayangaké ing kanal TV kabel Vison Drama.

Sinopsis 
Film sing disytradarani déning Oh Hyun Chang iki nyaritakaké paraga Lee Tae Young, sing nandang katresnan marang sedulur kuwaloné sing jenengé Han Ji Min. Katresnan kaloroné dialang-alangi déning wong-wong sing ana ing saubengé, sing kabèh mau kebak motivminangkainé dhéwé-dhéwé.

Paraga 
 Lee Tae Gon minangka Lee Tae Young
 Jo Yoon Hee minangka Han Ji Min
 Kim Yong Gun minangka Han Kyung San
 Yoon Yeo Jung minangka Jo Yoon Hee
 Park Ki Woong minangka Han Kang Min
 Guzal Tursunova minangka Rebecca
 Seo Seung Man minangka Jo Yoon Woo
 Park Sang Won minangka Moon Jung Ho
 So Yoo Jin minangka Moon Hyun Jin (sedulur wadon Jung Ho)
 Jung Hye Sun minangka Mrs. Kang (ibuné Jung Ho)
 Lee Il Hwa minangka Moon Jung Won (seduluré Jung Ho)
 Lee Hae Woo minangka Moon Suk Jin (putrané Jung Ho)
 Kang Ye Seo minangka Moon Seo Yeon (putriné Hyun Jin)
 Kim Bo Yun minangka Lee Se Rin
 Hwang Seung Eon minangka Yoon Myung Ji
 Lee Hae In minangka Seo Joo Hee
 Yoon Eun Young (윤은영) minangka Hyo Won (kancané Han Ji Min)
 Lee Hyung Suk minangka Yook Gong Dol (supir lan asistèné Jung Ho)
 Kim Soo Hyun minangka Miss Hwang (sekretarisé Mrs. Kang)
 Choi Soo Rin minangka Park Ji Hye (ibuné Tae Young)
 Kim Ji Young minangka (simbahé Gong Dol)
 Heo Tae Hee minangka pacaré Hyun Ji
 Ha Soo Ho (하수호) minangka Kyung Ho Won
 Shin Jong Hoon (신종훈)

Pranala njaba 
 Official site

Film sèri drama Koréa
Arandaspis prionotolepis ya iku salah sawijining jinising spésies iwak purbakala kang kagolong ing sajeroning kulawarga spésies bebahaya  iwak tanpa rahang kang urip ing mangsa Ordovisium kurang luwih ing jaman 480-470000000 taun biyèn. Arandaspis kagolong jinising kulawrga iwak spésies  vertebrata pali tuwa.

Kapisanan tinemu ana ing Alice Springs, Australia ing taun 1959, sajeroning tinemu spésies iki isih kagolong iwak spésies vertebrata paling tuwa nganti pungkasan taun 1960. Arandaspis uga misuwur kanthi sesebutan laladan  Aborigin suku, déning Aranda (ing jaman saiki mau  Arrernte).

Rujukan 

Iwak prasajarah
Angkor Wat (Kutha Kuil) inggih punika kompleks candhi ingkang alasan boten tebih saking Siem Reap, kirang langkung 200 mil saking ibu kitha Phnom Penh ing Kamboja. Dipunbangun ing abad 12 déning raja kakaisaran Khmer ingkang makmur, Angkor Wat dipunyasa dados kuil karajan kanggé déwa Hindhu.

Sesampunipun Angkor Wat dipunpundhut panjajah, Angkor Wat dados kuil Buda dan dados situs ziarah ngantos maabad-abad.
Angkor Wat inggih punika tuladha dipunreksa ingkang saé piyambak déning arsitèktur Khmer ing Kamboja lan ageng ing désain dados 7 kaajaiban donya. Punika kacetha wonten ing gendéra nasional Kamboja.
The "lost city" Angkor satunggalipun dados karemenan tiyang Éropah ing taun 1800 ngantos Kamboja dipunjajah déning Perancis. Selajengipun punikai, Angkor Wat dados karemenan tiyang ingkang badhé ningali kuil kuna ingkang ageng. Sapanunggalipun wisatawan, rahib Buda ingkang dados panjagi Angkor Wat.

Sajarah Angkor Wat 
Kutha Angkor inggih punika kitha krajan karajan Khmer saking abad 9 ngantos abad 15. Karajaan Khmer salah satungalipun karajan ingkang paling makmur lan canggih ing sajarah Asia Kidul-wétan. Kutha Angkor dipunyasa saking ide-ide pulitik lan agami ingkang dipunpundhut saking India, lan kuil-kuil Angkor gadhah makna dados papan kanggé ngibadah kanggé raja.Angkor Wat dipunyasa déning Raja Suryavarman II ing abad 12 dados candhi pasarean luas ingkang wonten janazahipun, dados simbolis identitas permanen kaliyan Wisnu.
Kathah relief ing candhi ingkang gambaraken Ramayana lan Mahabharata, Hindhu, carita carita déning Wisnu.
salajengipun punika, Angkor dipunubah saking arsitèktur lan ing agami punika. Kutha Angkor dipunpundhut saking déwa Hindhu Siwa kaliyan déwa Hindhu Wisnu, lan pungkasan ing Avalokitesvara déwa Buda Mahayana.
Angkor Wat dipunubengi déning kalenan lan témbok eksterior gadahhi ukuran 1300 mèter x 1500 mèter. Candhi punika piyambak gadhah 1 km persegi lan wonten tiga tingkat ing dhuwur menara tengah. Tembaok candhi dipuntutupi kalain bas-relief lan ukiran. Kirang luwih 2000 wonten gambar Widadari ukiran khas ingkang wonten ing témbok kuil, ukiran Widadari ingkang saé piyambak ing kagunan eraAngkorian.

Uga delengen 
 Kamboja
 Angkor Thom

Pranala njaba 
 http://yosri.cwahi.net/LawatAngkorWat.htm

Cathetan suku 

Buda
Kuil ing Kamboja
Situs Warisan Donya
Wisata
Sajarah
Autoklaf ya iku piranti pemanas kang kanggo mensterilisasi sawijining bandha kanthi migunakaké uwab kang aana suhune lan tekanane dhuwur (1210C, 15 lbs) kurang luwih 15 menit. Ngedunake tekanan ing autoklaf dudu kanggo matèni mikroorganisme, nanging kanggo ningkatake suhu ing autoklaf. Suhu kang dhuwur iki kang bakal matèni microorganisme. Autoklaf mligi ditujokake kanggo matèni endospora, ya iku sèl resisten kang diprodhuksi déning baktèri, sèl iki bisa tahan marang pemanasan, kegaringen, lan antibiotik. Ing spésies kang padha, endospora bisa tahan ing kaanan lingkungan kang bisa matèni sèl vegetatif baktèri mau. Endospora bisa dipateni ing suhu 100 °C, kang minangka titik didih banyu ing tekanan atmosfer normal. Ing suhu 121 °C, endospora bisa matèni ing wektu 4-5 menit. Nalika iku sèl vegetatif baktèri bisa dipateni kanthi wektu 6-30 detik ing suhu 65 °C.

Itunganing wektu sterilisasi autoklaf dimulai nalika suhu ing autoklaf ngancik 121 °C. Yèn objek kang disterilisasi kandel utawa akèh, transfer panas ing  jero autoklaf bakal rendhet, mula ana perpanjangan wektu pemanasan total kanggo mestekake yèn kabèh objek suhune 121 °C kanggo wektu 10-15 menit. Perpanjangan wektu uga dibutuhake nalika cuwèran ing volume gedhé bakal diautoklaf amarga volume kang gedhé mbutuhake wektu kang luwih suwé kanggo ngancik suhu sterilisasi. Performa autoklaf diuji kanthi indicator biologi, tuladhané Bacillus stearothermophilus.

Jinis-jinis 
Ana telung jinis autoklaf, ya iku gravity displacement, prevacuum utawa high vacuum, lan steam-flush pressure-pulse. bedaning telung jinis autoklaf iki ana ing kepriye udara diilangi saka autoklaf nalika prosès sterilisasi.

Gravity Displacement Autoclave 
Udara ing ruwang autoklaf dipindahake mung dhedhasar gravitasi. Prinsipe ya iku manfatake kaenthengan uwab dibandingake karo udara, mula udara ana ing ngisore uwab. Carane nyambut gawé ya iku diwiwiti kanthi nglebokaké uwab lumantar pérangan dhuwur autoklaf mula udarane kasurung mangisor . Sacara alon-alon, uwab wiwit dadi akèh mula ndadèkaké udara sansaya mudun lan metu lumantar saluran ing pérangan ngisor autoklaf, banjur suhune nambah lan kadadéan sterilisasi. Autoklaf iki bisa nyambut gawé kanthi cakupan suhu antarané 121-134 °C kanthi wektu 10-30 menit.

Prevacuum utawa High Vacuum Autoclave 
Autoklaf iki dipirantèni pompa kang ngevakuasi kabèh udara saka jero autoklaf. Cara kerjane dimulai kanthi ngetokaké udara. Prosès iki kalaksanan nganti 8-10 menit. Nalika kaanan vakum ana, uwab dilebokake ing jero autoklaf. Akibate kevakuman udara, uwab langsung berhubungan karo kabèh lumahing barang, banjur kedadeyan peningkatan suhu mula prosès sterilisasi kalaksanan. Autoklaf iki nyambut gawé kanthi suhu 132-135 °C lan wektune ya iku 3-4 menit.

Steam-Flush Pressure-Pulse Autoclave
Autoklaf iki migunakaké ilèn uwab lan surungan tekanan ing dhuwur tekanan atmosfer kanthi rerangkèn berulang. Wektu siklus ing autoklaf iki manut marang barang kang disterilisasi.

Uga delengen 
 Sterilisasi (mikrobiologi)
 Mikroorganisme

Cathetan suku 

Sterilisasi (mikrobiologi)
Mikrobiologi
Kedhokteran
Wong Turk iku gabungané golongan ètnis gedhé kang mapan ing sisih lor, tengah, lan kulon Éurasia lan guneman nggunakaké Basa Turki. Wong Turk iku kapérang saka Kazakh, Uzbèk, Kyrgyz, Uyghur, Azerbaijan, Turkmen, lan Turki kagolong uga warga masarakat kang ana ing jaman biyèn kaya ta Xiongnu, Kipchak, Avar Eurasia, Bulgar, Hun, Seljuk, Khazar, Ottoman lan Timurid.

Lumrahé wong Turk iku asalé saka Asia Tengah, kaya ta ing papan Pagunungan Altai. Saiki Wong Turk wis kasebar ing Asia Tengah, Ujung Anatolia, Laladan Balkan, Padhang Sibèri lan Éropa Wétan.

Makna barès saka tembung Turk iku piranti kanggo njaga sirah, nanging bisa uga asal saka tembung Tur, ya iku putuné Nabi Nuh. 
Saiki ana 6 nagara Turk kang duwé kadhaulatan, ya iku Turki, Azerbaijan, Kazakhstan, Kirgizstan, Turkmenistan & Uzbekistan. Ana uga laladan sub-nasional kang dipanggoni déning Wong Turk kaya ta Tatarstan, Bashkortostan, Chuvashia, Sakha, Karachay-Cherkessia, Kabardino-Balkaria, Khakassia lan Tuva ing Ruslan, Gagauzia ing Moldova, Krimea ing Ukraina uga Xinjiang ing Républik Rakyat Cina. Kazakhstan iku nagara Turk kang papané paling amba, nanging Turki iku nagara Turk kang paling akèh wargané.

Pratélan suku Turk 

Mayoritas Islam Sunni:
Balkar
Bashkir
Karachai
Karakalpak
Kazakh
Kyrgyz
Kumik
Tatar
Turki
Turkmen
Uyghur
Uzbèk

Mayoritas Islam Singah:
Azeri
Qashqai

Mayoritas Kristen Ortodoks:
Chuvash
Gagauz
Yakut

Pranala njaba
 Turkic Republics, Regions, and Peoples: Resources - University of Michigan
 Turkic Cultures and Children's Festival, Turkic Fest 
 Encyclopedia Britanica 1911 Edition
 turkicworld
 Ethnographic maps
 International Turcology and Turkish History Research Symposium 
 Istanbul Kültür University 
 Examples of traditional Turkish and Ottoman Clothing 
 Türkçekent Orientaal's links for Turkish Language Learning 
 Türkçestan Orientaal's links to Turkic languages 
 Ural-Altaic-Sumerian Etymological Dictionary

Cathetan sikil 

Wong Turk
Nomaden Éurasia
Asia Tengah
Asia
Zenko-ji inggih punika candhi utawi kuil ingkang dumunung ing kitha Nagano. Zenko-ji piyambak inggih punika salah satunggalipun kuil ingkang dipunremeni ing Jepang. Zenko-ji dipunbiyangun ing 1400 taun kepengker. Tiyang-tiyang pitados manawi patung Buda ingkang satunggalipun dipunbekto ing Jepang. Zenko-ji nembé dipunbiyangun malih ing taun 1707. Zenko-ji gadhah aula kanthi wentuk trowongan ing ngandhap siti ing pundhi wisatawan saged nyobi madosi kunci swarga ing trowongan punika. Kuncinipun inggih punika wonten ing témbok pancerahan lan minangka hibah kanggé tiyang-tiyang punika.

Sajarahipun Candhi Zenkoji 
Kuil Zenko-ji, dipunbiyangun wiwit abad 7. Manawi miyos Gerbang Nio-mon, saged dipuntingali San-mon Gate, ingkang gadhah jarak kirang langkung 20 mèter nginggilipun. Gerbang San-mon dipundadosaken aset kabudayan ingkang wigati ing Jepang.
Zenko-ji dipunrenovasi lan rampung ing Era Heisei. Candhi utami gadhah kalih payon, kanthi lapisan gebyok saking kulit kayu cemara, lan karakter saking Zenko-ji kaserat ing nginggil ngajeng payon Gerbang San-mon ingkang ngandhut 5 dara ing huruf-huruf punika. Ing San-mon Gate wonten candhi utami ingkang dipundadosaken harta karun nasional. Dipunbiyangun malih ing taun 1707 lan gadhah struktur kayu paling ageng no 3 ing Jepang
Ing altar Zenko-ji wonten patung Amida-Nyorai. Patung punika boten dipuntingali tiyang-tiyang, nanging saben 7 taun ingkang Maedachi inggih punika replika patung, saged dipuntingali tiyang-tiyang. Ing Zenki-ji piyambak wonten déwa Nure-Botoke, ingkang dipunpercados saged jaga lare-lare alit.

Cathetan suku 

Candhi
Sajarah
El Escorial, ingkang gadhah jarak kirang langkung 30 mil kulon laut saking Madrid ing lereng Sierra de Guadarrama, dipunbiyangun dados monumen kanggé simbol kamenangan Spanyol kelawan Perancis ing perang Saint Quentin tanggal 10 Agustus 1557 (dinten raya St. Lawrence). Felipe II piyambak dipundadosaken situs kanggé wihara, 1.028 mèter (3.372kaki) dpl.
Wihara punika wiwit dipunrancang déning arsitek Juan Bautista de Toledo, nanging sesampunipun séda ing taun 1567, asistenipun Juan de Herrera ngelajengaken proyek punika. Dipunbiyangun kirang langkung 21 taun 1563-1584. Wihara El Escorial minangka wewangunan ingkang paling ageng ing donya.

Wewangunan 
Wewangunan punika gadahhi ukuran 207 x 161 granit mèter (680 x 528 kaki). Wonten sekawan menara ingkang nginggilipun 55 mèter (180 kaki). Wonten kalih campaniles ingkang nginggilipun 72 mèter (236 kaki)lan kubah basilika ingkang nginggilipun 92 mèter (302 kaki). Totalipun wiyar inggih punika 24 kilomèter (14,9 mil) saking koridor.
Wewangunan punika dipuntata saking wétan inggih punika saking façade utami nglampahi kapustakan, Courtyard Raja, Basilika, lan Pura Felipe II. Sapanunggalipun punika wonten Wihara, Seminari, Sekolah, lan Raja Pantheon ing ngandhapipun altar Basilika.
Dekorasi Wihara dipungarap déning pelukis kondhang Italia ingkang gadhah tanggung jawab kaliyan Gladri Perang lan kapustakan. Karya Titian, Bosch, El Greco, lan Velázquez wonten ing témbok Chapters Roon lan sacristy. Ingkang wonten 1.600 lukisan lan luwih saking 500 lukisan ing témbok.

Kuliner 
Ing area San Lorenzo de El Escorial wisatawan saged nyicipi masakan asli punika lan gunung Madrid. Siput, omelet daging kenthang ingkang dados dhaharan kapisan. (Buncis, daging lan sayur) godhog Madrid, babat lan sup bawang putih ingkang dipunmasak ngagem tradisi Kastilia
Sapanunggalipun punika, wonten sapi gunung Guadarrama ingkang dipundamel ing pangangan, sapanunggalipun punika domba lan babi ingkang dipunoven. Lan wonten dhaharan pungkasan inggih punika adas manis rosquillas, puding canutitos lan almond mantecados. Ávila, Segovia, Toledo lan Madrid kitha-kitha ingkang saged dipunpurugi ing San Lorenzo de El Escorial.
San Lorenzo de El Escorial dados salah satungalipun Situs Warisan Donya déning UNESCO ingkang gadhah nile arsitertur nginggil. Tembok lan gréja-gréja saking Ávila, Benteng lan Katedral saking Segovia, lan wonten campuran budaya Toledo. Sapanunggalipun punika Madrid gadhah papan-papan ingkang sampun dangu, tuladhanipun Habsburg lan Bourbon Madrid

El Escorial

Pranala njaba 

 Practical Information for Public Visits 
 Patrimonio Nacional | Royal Seat of San Lorenzo de El Escorial 
 Jardin del Monasterio de El Escorial - a Gardens Guide review 
 El Escorial Monastery - History and Photos
 74 Photos of El Escorial
 Maps showing areas of outstanding natural beauty, educational, scientific or cultural importance in Spain 
 El Escorial tourist and travel connexions guide (Eng)
 COPYRIGHT IN THE RENAISSANCE
 HISTORIA DEL REAL MONASTERIO DE SAN LORENZO

Cathetan suku 

Sajarah
Wisata
Gunung Ranai inggih punika satunggalipun gunung ingkang dunungipun wonten ing Pulo Ranai, Kabupatèn Natuna, Provinsi Kapuloan Riau, Indonésia. Pulo Ranai punika dados punjeripun papréntahan Kabupatèn Natuna. Pulo punika tebihipun 562 km saking Kitha Tanjungpinang utawi watawis 589 km saking Kitha Batam. Gunung Ranai punika dados gunung paling inggil ing wewengkon Natuna. Gunung Ranai boten namung kawentar minangka papan pandhakian ingkang saé. Padunung ingkang mapan ing caket gunung ingkang kathahipun nyambut damel minangka warigaluh pitados babagan mistis ingkang wonten gegayutanipun kaliyan gunung punika. Padunung ing mrika pitados manawi pupusipun gunung punika dipuniteri awan kandel punika dados pratandha wewengkon ing Sagara Natuna taksih boten aman, jawah ageng, ombak ingkang ageng. Kosok wangsulipun, manawi Gunung Ranai katingal cerah, boten mawi awan, minangka pratandha sagara taksih saé.

Kanggé minggah dhateng pupusipun Gunung Ranai, tiyang ingkang badhé minggah kedah ngliwati pinten-pinten pupus ingkang wujud tebing watu kanthi inggil ingkang bènten-bènten. Pupus ingkang kapisan namanipun Pupus Sarendit kanthi kainggilan 968 m. Pupus punika kalebet gugusan tebing kanthi inggil 100 m. Pupus salajengipun inggih punika Pupus Erik Samali ingkang inggilipun 999 m. Pupus punika dados tebing kaping kalih kanthi inggil tebing watawis 150 m. Pupus ingkang kaping tiga (paling inggil) namanipun Pupus Datuk Panglima Husin kanthi inggil 1035 m.

Cathetan suku

Pranala njawi 
Ayo Berpetualang Mendaki Gunung Ranai

Artikel mawa basa krama
Isaias Afewerki (Ge'ez: ኢሳይያስ ኣፈወርቂ) () iku pejabat pisanan PrésidhènEritrea nganti tekan saiki.
Isaias Afewerki dilairkan ana ing kulawarga Eritrea kang misuwur ya iku saka wong tuwa kang kebangsawanane Hamasien. Dhèwèké ya iku ponakan saka Dejazmatch Solomon, kang dadi administratur provinsi Wollo kanggo Putra Makutha Ethiopia Asfaw Wossen. Isaias ya iku anggota saka salah sisji kulawarga Eritrea kang duwé prabawa ana ing jaman pamaréntahan Kaisar Haile Selassie saka Ethiopia. Dhèwèké dadi mahasiswa teknik ana ing Addis Ababa (kutha krajan Ethiopia), nanging metu kanggo gabung karo wadyabala perjuangan kemerdekaan Eritrea nalika pertengahan 1960-an sawisé fédherasi Eritrea karo Ethiopia dibubarake.
Dhèwèké aktif ana ing Front Pembebasan Eritrea (FPE) nalika taun 1966, banjur nalika taun 1987 dadi sekretaris jenderal Front Pembebasan Rakyat Eritrea (FPRE), kang wiwitane cabang saka FPE, nanging nalika iku dadi kelompok perlawanan kang dominan ana ing Eritrea. Isaias Afewerki diakoni dadi perancang strategi kang ana ing pungkasane dimungkinake FPRE ngalahake lan mbusak FPE dadi obahan pembebasan kang utama ing Eritrea, sawatara nalika iku kang pada ningkatake efektivitas kelompoke kanggo nglawan wadyabala-wadyabala Kaisar Haile Selassie lan rezim Derg Ethiopia. Bareng karo Meles Zenawi saka Front Pembebasan Rakyat Tigrea, dhèwèké nganakake aliansi kang padha nguntugake kang pungkasane bisa ngawa kekaron obahan mau meyang Addis Ababa kang tujuwane kanggo nggulingake rezim Derg nalika taun 1991 lan bisa merdeka mawa referendum taun 1993.
Sawisé kemerdekaan Eritrea taun 1993, dhèwèké dadi présidhèn kang pisanan, ana ing ngisore FPRE kang wis ditata manèh, lan saki jenenge dadi Front Rakyat kanggo Dhémokrasi lan Keadilan. Nanging persahabatane kang ndhisik akrab karo pamaréntah Ethiopia saiki ilang kang ndadèkaké pertikaian wates lan ékonomi kang maleh dadi perang wewatesan kang dawa karo Ethiopia nalika 1998 - 2000. Konflik senjata karo Ethiopia iki njalari matine warga kang cacahé punjul 70.000 wong saka pihak kekaron lan bisa mandeg sawisé penandatanganan Persetujuan Algiers nalika 12 Dhésèmber 2000.

Cathetan suku 

Isaias Afewerki
Lair 1946
Andy Flores Noya () punika salah setunggaling wartawan saha présènter tivi Indonésia. Andy F. Noya punika gadhah katurunan Ambon, Jawa, saha Walanda.

Andy F. Noya langkung misuwur dados présènter acara Kick Andy. Andy F. Noya sepindhaipun dados réporter nalika taun 1985. Nalika samanten Andy mbiyantu Majalah Tempo kanggé nerbitaken buku Apa dan Siapa Orang Indonésia. Nalika samanten, Andy taksih kuliyah wonten ing Sekolah Tinggi Publisitik (STP) Jakarta.

Andy punika sajatosipun lulusan sekolah tèknik. Nalika lulus SD Sang Timur ing Malang, Jawa Wétan, Andy lanjeng nutugaken sekolah ing Sekolah Tèknik lajeng ing STM Jayapura. Sadèrèngipun tamat sekolah wonten ing mriku, Andy F. Noya pindhah ing Jakarta saha nutugaken sekolah wonten ing STM 6 Jakarta.

Nalika kuliyah, Andy gadhah panggènan favorit ing pabukon Soemantri Brodjonegoro.

Nalika taun 2000, Metro TV pikantuk ijin kanggé siyaran. Nalika samanten, Surya Paloh lajeng nimbali Andy supados mimpin Metro TV dados pamimpin rédhaksi. Sasampunipun tigang taun, inggih punika nalika taun 2003, Andy dados pamimpin rédhaksi wonten ing Media Indonésia. Nalika taun 2006, Andy ingkang dados wakil pamimpin umum Media Indonésia nalika samanten, lajeng dipunsuwuni kanggé ngrangkep dados pamimpin rédhaksi Metro TV. Andy mimpin rédhaksi Metro TV nggentosi Don Bosco. Andy lajeng saged sinau babagan jurnalistik tivi. Kajawi punika, Andy ugi dipunpitados dados host salah setunggaling acara ingkang irah-irahanipun dipunpendhet saking namanipun piyambak, inggih punika Kick Andy, salah setunggaling adicara talk show ingkang dipunsiyaraken déning Metro TV.

Cathetan suku 

Artis
Presenter tivi Indonésia
Feni Rose (asma jangkep: Feni Rosewidyadhari) (). Feni Rose punika salah setunggaling présénter tivi, bintang iklan, saha pengusaha ingkang asalipun saking Indonésia. Feni Rose misuwur amargi aktingipun dados Ibu Dewi wonten iklan sabun umbah-umbah utawi deterjen. Kajawi punika, Feni Rose ugi misuwur amargi dados presenter infotainment Silet ing RCTI, saha dados presenter acara ulah raga Formula 1 ing RCTI, TPI, saha ing Global TV.

Feni Rose punika lulusan FISIP Antropologi Universitas Indonésia nalika taun 1998. Feni miwiti karir wonten ing tivi nalika taun 1999 nalika dados présénter segmen kuis acara GP Formula 1 ing RCTI.
Nalika Maret 2002 sasampunipun RCTI boten nyiaraken F1, Feni Rose pikantuk posisi dados presenter babak kualifikasi Formula 1 (ingkang misuwur kanthi nama TPI Sport amargi alesan irah-irahahn acara) ing TPI (sapunika MNCTV). Salajengipun Feni Rose dados presenter taun 2003. Kajawi F1, Feni Rose ugi dados presenter ing acara “Perempuan” ing MetroTV sesarengan kaliyan Ojie Naniek, Maudy Koesnaedi, Melanie Subono, saha Caroline Zachrie. Kajawi dados bintang iklan sabun cuci saha pembawa acara infotainment “Silet” wonten ing RCTI, Feni ugi dados presenter ing acara “Liga Italia Serie-A” ing TPI MNCTV). Sapunika, Feni ugi naté dados juri wonten ing salah setunggaling acara prodhuksi Helmy Yahya ingkang namanipun Penghuni Terakhir ing Antv wiwit 2010 kepengker.
Feni ugi misuwur dados instruktur jogèd tradhisional. Kajawi punika, sesarengan kaliyan garwanipun inggih punika Enkito Herman Nugroho, Feni ugi dados salah setunggaling prodhuser saha gadhah griya produksi Light’s on Production.

Cathetan suku 

Presenter tivi Indonésia
Lair 1973
Tina Talisa (), punika salah satunggaling présènter tivi Indonésia. Tina Talisa punika mantan finalis Puteri Indonésia 2003, juwara I Mojang Jawi Kilèn 2003, saha juwara I Mojang Kitha Bandung 2002. Tina Talisa punika gadhah karir dados newcaster, kejawi punika Tina panci remen ing donyaning broadcasting saha naté nyambut damel wonten Radhio Paramuda saha Radhio Mustika. Tina ugi dados présènter pawarta Reportase Sore, program pawarta ing Trans TV.

Nalika wulan Juni 2007, Tina Talisa pindhah siyaran wonten ing Lativi ingkang wiwit taun 2008 punika dados stasiun TV kanthi fokus pawarta saha ulah raga kanthi nama TV ONE. Wonten ing stasiun tivi punika, Tina Talisa dados asistèn prodhuser saha ngrangkep dados présènter pawarta. Tina ugi dados présènter wonten ing program Apa Kabar Indonésia Malam ingkang siyaran wonten ing Wisma Nusantara, kawasan Bundaran Hotèl Indonésia.

Pendhidhikan 
Tina Talisa naté dados dhokter waja. Tina Talisa punika Lulusan Fakultas Kedhokteran Gigi Universitas Padjajaran, Bandung nalika taun 2001. Tina Talisa lajeng kuliyah ing Program Magister Ilmu Komunikasi wonten ing Fakultas Ilmu Komunikasi Universitas Padjajaran, Bandung.

Kulawarga 
Tina naté palakrami kaliyan putranipun mantan Kepala Bapennas Paskah Suzetta ingkang namanipun Muhammad Eggi Hamzah. Nanging, Tina Talisa lajeng pegatan nalika taun 2009. Tina lajeng palakrami malih kaliyan pengusaha rèstoran saking Acèh, kang ugi gadhah status dudha nalika tanggal 17 Juli 2011. Tina Talisa lajeng resmi dados garwanipun Amrinur Okta Jaya ingkang biyasa dipuntimbali kanthi asma Bang Ade. Acara akad nikah dipunwontenaken ing Hotèl Nikko, Jakarta Pusat, Minggu tanggal 17 Juli 2011 kanthi maskawin perhiasan emas ingkang awratipun 53 gram saha saprangkat piranti salat.

Cathetan suku 

Présènter pawarta Indonésia
Artikel mawa basa krama
Najwa Shihab langkung akrab dipuntimbali kanthi asma Nana () punika salah setunggaling présènter pawarta wonten ing Metro TV. Najwa dados anchor program pawarta prime time Metro Hari Ini saha program talk show Today's Dialogue. Najwa Shihab punika putri ingkang kaping kalih saking Kurès Shihab, Mantri Agami éra Kabinet Pembangunan VII. Najwa Shihab palakrami kaliyan Ibrahim Assegaf. Saking bebrayanipun punika, Najwa patutan satunggal ingkang namanipun Izzat.

Najwa Shihab punika alumni saking Fakultas Hukum UI nalika taun 2000. Nalika SMA Najwa Shihab kapilih ndhèrèk program AFS. Ing Indonésia program punika dipunleksanakaken kaliyan Yayasan Bina Antarbudaya. Dangunipun satunggal taun Najwa wonten ing Amérikah Sarékat. Najwa ngrintis karir wonten ing RCTI, nanging nalika taun 2001 Najwa nggabung kaliyan stasiun tivi swasta ingkang namanipun Metro TV.

Sanadyan milih kanggé total wonten ing donyaning jurnalistik saha TV broadcast, Najwa lajeng sinau kanggé nambah kawruh. Nalika wiwitan taun 2008, Najwa tindak wonten Australia amargi pikantuk Full Scholarship for Australian Leadership Awards. Wonten mriku, Najwa badhé sinau babagan hukum médhia.

Taun 2010, Najwa pikantuk nominasi Présènter Pawarta Paling Saé Panasonic Awards. Sanadyan pungkasanipun Putra Nababan ingkang mimpang.

Cathetan suku 

Presenter tivi Indonésia
Artikel mawa basa krama
Deodatus Andreas Deddy Cahyadi Sunjoyo utawi ingkang langkung misuwur kanthi nama Deddy Corbuzier (). Deddy Corbuzier punika salah satunggaling Mentalis ingkang misuwur ing Indonesia. Deddy Corbuzier punika salah satunggaling pesulap profésional keturunan Tionghoa. Deddy Corbuzier misuwur kanthi dandanan wajah ingkang unik.
Deddy Corbuzier asring tampil wonten ing acara sulap saha talk show ing stasiun-stasiun tivi. Kajawi punika Deddy Corbuzier. Deddy ugi naté akting wonten ing salah satunggaling sinétron, dados bintang tamu. Deddy Corbuzier ugi dados bintang pariwara wonten ing tivi saha médhia cetak. Kajawi ngginakaken trik-trik sulap ingkang umum, Deddy Corbuzier ugi asring ngginakaken trik sulap ingkang gadhah resiko ingkang awrat sanget.
Sanajan dipunwasatni pesulap, nanging Deddy langkung remen dipunwastani mentalist.

Deddy Corbuzier nikah kaliyan Kalina Oktarani utawi ingkang langkung misuwur kanthi nama Kalina. Deddy saha Kalina nikah nalika tanggal 25 Fèbruari 2005. Saking pernikahan punika, Deddy saha Kalina patutan satunggal ingkang namanipun Azkanio Nikola Corbuzier.
Kajawi pagawean wonten ing donyaning entertainment, Deddy ugi gadhah investasi wujud bisnis. Deddy mbikak warung mangan Jepang Takigawa sesarengan kaliyan kanca-kanca artis sanèsipun.
Pesulap ingkang dipunremeni Deddy inggih punika Harry Houdini. Deddy naté ngarang buku ingkang irah-irahanipun The Book of Magic.

Cathetan suku 

Pesulap Indonesia
Lair 1976
Romy Rafael nama aslinipun Romy Tunggul Widodo (). Misuwur dados pesulap saking Indonésia. Nanging Romy Rafael nolak boten purun dipunwastani pesulap amargi babagan ingkang dipunsinaoni sapunika hipnotis, miturut Romy, sulap punika bènten kaliyan hipnotis amargi sulap boten wonten unsur magic.
Romy Rafael asring ngginakaken tutup mustaka ingkang warninipun cemeng punika nyinaoni hipnotis saha ginanipun kirang langkung sekawan taun wonten Amérika, kados ta wonten ing Hypnotism Training Institute, Ultimate Stage Hypnotism Institute, saha Institute for Neuro Research and Education. Romy sapunika nguwaosi ngèlmu hipnotis kanggé panggung saham hiburan, klinis (usada masalah-masalah psikis), medis (kadhokteran), saha hipnosis kanggé bisnis saha perusahaan.
Sasampunipun wangsul wonten Indonésia, Romy milih jalur entertainment kanggé ngrembakakaken katrampilanipun. Punika amargi Romy kepéngin ngicalaken jesan boten saé saking hipnotis ingkang samangké misuwur dados ngèlmu kanggé kadurjanan saha kriminal. Romy Rafael ugi mbikak Klinik Romy Rafael Hypnotheraphy wonten ing bilangan Jakarta Selatan. Romy nerangaken manawi klinik punika saged marasaken tiyang ingkang nandang lelara jiwa kados ta stres, depresi, phobia (kewedèn), saha ngicalaken kabiyasaan ingkang ala kados ta ngrokok saha ngginakaken usada ingkang dipunlarang nagara. Kanggé mbikak praktik terapi punika, Romy sampun gadhah sertifikat saking American Board of Hypnotherapy (A.B.H.), National Guild of Hypnotism (N.G.H.), IACT saha ITTO kanthi pengalaman langkung saking gangsal taun wonten ing babagan hipnotis klinis saha medikal. Kajawi mbikak klinik, Romy ugi nyerat buku ingkang irah-irahaipun Hipnoterapi: Quit Smoking! nalika taun 2006. Buku punika isinipun panuntun kanggé ngicalaken kecanduan rokok.

Cathetan suku 

Pesulap Indonésia